傅文龙

傅文龍（），字見卿，號潜初，又號潜菴，福建泉州府南安縣人。

生平
天启元年（1621年）辛酉科福建郷試九十七名舉人，天启二年（1622年）聯捷壬戌科会试二百七十五名，三甲二名進士，时年二十五。通政司观政，初授大理评事，丁忧归。崇祯三年补原职，四年考选，五年擢河南道監察御史，巡视京倉，甚得大體。六年出為陕西西安道佥事，崇禎七年（1634）遷河南道參議，请假回乡，行至九江病卒《皇明賜進士朝列大夫河南道參議前監察御史潜菴傅公暨元配贈淑人淑德黄氏継配封淑人貞肅留氏合葬壙誌》：吾祖唐銀青公始入閩，籍武榮州，子姓繁衍，分居遠近，掇魁掄元，具載縣誌。譜牒脍炙人口，不可勝紀。傳二十世恒齋公，生梅山公。梅山生雲台公，雲台生定宇公，即封監察御史也。定宇舉丈夫子五，參議公居長。幼颖異，與功兄進士、副使念介伯下帷攻，居塵邑，已物色矣。辛酉、壬戌捷南宫，年纔二十有五。初授大理评事，治獄平反，拔監察御史，巡視京倉，甚得大體，悉稱旨。尋出爲陕西西安道副使，輦弊锄害，環郡凛肅，嚴振皇都，徵入爲河南道參議，假歸至九江，即仙行矣。跡公宦途所歷，两袖清風，席未及暖而榮遷，輒加碩生也。晚見關闕然異時縣志家乘，公之宦蹟必有起而脩之者，非小子所能髣髴其萬一也。贈淑人祖妣黄氏，舉人曲江縣尹諱嘉孫、昌麟公女也，賢而有令德，以孝敬聞，佐公一意三餘，皆淑人力也。継祖妣封淑人留氏，進士留震臣曾孫女，温陵閥閲望族也。入門一凛家訓，參議公攬轡所至，凣善政設施，淑人内佐之力居多，益參議公之芳躅，懋著二淑人之徽德懿行，彰彰若是，倘于若孫能起張而大之者，尤在景企間也。祖諱文龍，字見卿，别號潜菴，天啓辛酉舉人，壬戌進士。生萬曆丁酉年五月念六日吉時，卒崇禎甲戌年九月二十日吉時。元配贈淑人淑德黄氏，生於萬曆乙亥年十月十七日吉時，卒於天啓乙丑年九月廿二日吉時。継配封淑人貞肅留氏，生於萬曆丁未年九月廿四日午時，卒康熙乙巳年十一月初五日辰時。男一：淳，郡庠生，娶貢生李諱重璟公女，継娶進士侍郎洪諱朝選胞姪女，継娶别駕黄諱髙捷公女，元配黄氏出。女二，長適進士、按察使張諱治具男舉人州守諱國裳孫郡庠生基命君，次適進士刑科都朱諱又煥男庠生玄汝君，元配黄氏出。孫男一：碩策，娶李公女，黄氏出。曾孫男二：煥英、樞英，俱未聘。曾孫女二：長許趙諱公男，次未許，餘振振未艾云。先是丙辰歲，海氛告儆，苟安窀穸，至是形家言其不利，随啓攢馬涓，以康熙壬午年三月十九日辰時奉三櫬合葬于南安二十一都烏石山之麓，坐卯揖酉，兼甲庚分金辛卯辛酉。吾祖秩大夫禮，宜丐一言於巨卿，掾筆以光泉壤。但力弗能致，畧述其一二，姑以俟継起而光大者。
襄事承重孫碩策稽顙  功服曾孫煥英、樞英仝稽首勒石，年三十八。

 家族 
墓志載其祖唐銀青公始入閩，籍武榮州，子姓繁衍，分居遠近。傳二十世恒齋公，生梅山公傅陽升。梅山生雲台公傅履纘，雲台生定宇公傅檄，封監察御史，定宇有五子，長子即傅文龍。從兄傅道統，丙戌進士。楚雄知府。《天启二年壬戌科进士同年序齿录》：傅文龙。福建泉州府南安县军籍。附学生。字见卿。号潜初。治《易经》。行一。壬寅年正月二十六日生。辛酉乡试九十七名。会试二百七十五名。廷试三甲二名。通政司观政。六月授大理寺评事。曾祖阳升（庠生。赠徵仕郎）。祖履缵（庠生）。父檄（封文林郎。大理寺左评事）。母黄氏（封孺人）。具庆下。兄道统（丙戌进士。楚雄知府）、祚光（庠生）、启光（贡元）、志魁、祐光、祐我、赓元、祉光、选光、赉卿（俱庠生）、星卿。弟严卿、跃龙、祐元、志弘、志毅、起龙、奋龙、象龙、俊卿、复亨、晋卿、大亨、谦亨、咸亨、豫亨。娶黄氏（封孺人）。子泳。

參考文獻

《明史》·

W
Category:南安人
Category:明朝河南道監察御史
Category:明朝大理寺评事
Category:明朝陝西按察司佥事
Category:明朝河南布政使司參議